jkorsvik/nowiki_second_scrape_merged huggingface dataset:
Lars Laumann

Lars Laumann (født 1975 i Brønnøysund i Nordland) er en norsk kunstner.
Laumann har siden han gikk ut av Statens kunstakademi i 2001 blitt kjent for sine videoarbeider som blant annet har blitt vist på den 5. Berlin Biennalen, Kunsthalle Basel, og Astrup Fearnley Museet i Oslo. I 2005 medvirket han på Høstutstillingen sammen med Kjersti Andvig med det samiske flagget laget av neonlys og i 2009 viste han en videoinstallasjon på Momentum i Moss, et samarbeid med Benjamin Alexander Huseby.
Han ble i 2009 tildelt Statoil Art Award og Høstutstillingsprisen i 2005, sammen med Kjersti G. Andvig. Laumann er representert av Maureen Paley i London.


== Referanser ==


== Eksterne lenker ==
Maureen Paleys nettsted
Saab Catherina

SAAB Catherina er en prototyp fra 1964 som ble bygget på bestilling fra SAAB. Den ble designet av Sixten Sason og produsert ved Aktiebolaget Svenska Järnvägsverkstäderna (ASJ) i Katrineholm (derav bilens navn). Det er en rød, toseter sportsbil med targatak.Sason, som frilans for SAAB, lagde noen tegninger til en liten sportcoupé på begynnelsen av 1960-tallet. Siden Saab planla å produsere en liten sportsmodell fikk han i oppdrag å tilpasse designen til serieproduksjon. Prosjektet startet opp i januar 1963 og i mai begynte produksjonen ved ASJ. Den ble presentert først den 24. april 1965 på Linköpings Sportscenter.
Av økonomiske årsaker brukte Catherina mange deler fra SAAB 96 og hadde samme akselavstand, lengre enn den godkjente designen. Den hadde et targatak som kunde gjemmes i bagasjerommet. Et nytt konsept innen bilindustrien og tidligere ute enn Porsche 911 Targa fra 1966 som gjorde designen populær og som også gav den sitt navn. Sason designet også noen mer uvanlige løsninger for, som takmonterte lyskastere. Disse ble ikke brukt på prototypen siden denne måtte tilpasses serieproduksjon.
Etter testkjøring kom man fram til at det var behov for mer utvikling. Samtidig hadde en annen  prototyp, SAAB MFI-13, bygd av MFI (Malmö Flygindustri), dukket opp og Saab valgte denne i stedet som sin basis for sin nye sportsbil, dvs det som kom til å bli Sonett II. Catherina havnet dermed som utstillingsobjekt på Saabmuseet i Trollhättan, men Sason gjenbrukte en del designelement i SAAB 99.


== Referanser ==
SAAB MFI-13

MFI 13 var en prototype som ble bygget i februar 1965 som prototype for SAAB 97, senere kjent som Sonett II. Den ble bygget av Malmö Flygindustri (Mfi) siden dette selskapet hadde erfaring med å jobbe med glassfiberkonstruksjoner. Karosseriet på prototypen ble imidlertid bygget i stål. MFI 13 ble designet av flyingeniøren Björn Andreasson. En annen konkurrerende prototyp, Saab Catherina, ble designet av Sixten Sason og ble levert en måned senere av ASJ (Aktiebolaget Svenska Järnvägsverkstäderna) i Arlöv. Begge prototypene ble sendt til Trollhättan for nærmere vurdering og MFIs bil ble ansett for å være den best egnede for videreutvikling. Begge bilene hadde den samme totaktsmotoren som i SAAB Sport og som ga 60 hestekrefter (45 kW) og ga bilen en topphastighet på 160 km/t.
Våren 1966 hadde Projekt 97 kommet så langt at en testserie med 24 biler kunne bygges i Arlöv. Når serieproduksjonen ble startet i slutten av året hadde mange detaljer blitt endret, eksempelvis bremser, ventilasjon, grill og parkeringslys.


== Eksterne lenker ==
MFI13 på Saabmuseum.com
Adtranz

Adtranz (alternativt ADtranz, fullstendig navn ABB Daimler Benz Transportation) var et multinasjonalt selskap som produserte togmateriell.
Selskapet ble opprettet i 1996 ved en fusjon mellom Daimler-Benz' og ABBs selskaper for produksjon av jernbanemateriell. Fra starten av ble selskapet eiet med like store eierandeler av Daimler-Benz og ABB. I 1999 kjøpte DaimlerChrysler(som året før endret navn fra Daimler-Benz til DaimlerChrysler, nå Daimler) ABBs aksjer og endret navnet på selskapet fra Adtranz til DaimlerChrysler Rail Systems.
Bombardier Transportation kjøpte selskapet i 2001. Dette gjorde Bombardier til verdens største produsent av jernbanemateriell. Ved kjøpet var Adtranz verdens nest største aktør på sitt felt.


== Eksterne lenker ==
Bombardier Transportation
Benjamin Alexander Huseby

Benjamin Alexander Huseby (født 1976 i Oslo) er en norsk bildekunstner og fotograf.
Huseby har portrettert blant annet artisten Björk og skuespillerne Tilda Swinton og Scarlett Johansson. Fotografiene hans har vært publisert i tidsskrifter som Vogue og Dazed & Confused.Huseby er  utdannet ved Chelsea College of Arts i London. Han debuterte i Norge med en utstilling av fotografier og silketrykk i Galleri Schaufenster i Oslo i 2003. Han hadde da allerede stilt ut i London og Sidney. Han har senere hatt separatutstillinger i Berlin og i Fotogalleriet i Oslo.I 2009 viste han en videoinstallasjon på Momentum i Moss, et samarbeid med Lars Laumann.
Han har utgitt boka Weeds & Aliens – an unnatural history of plants med plantebilder. Prosjektet ble i 2016 videreutviklet med en utstilling på Henie Onstad Kunstsenter som «sidekick» til en større mønstring av Nikolai Astrups kunst.Huseby er oppvokst i Bærum og fra sju års alder på Hamar og Furnes. Han har norsk-pakistansk bakgrunn.


== Referanser ==


== Eksterne lenker ==
(en) Offisielt nettsted 
(en) Benjamin Alexander Huseby på Discogs
Joel David Moore

Joel David Moore (født 25. september 1977) er en amerikansk skuespiller som har spilt i en rekke reklamefilmer, TV-serier og spillefilmer. Han er kjent for sine roller som Owen Dittman i Kanonball (2004) og dr. Norm Spellman i Avatar (2009).


== Oppvekst ==
Moore er født og oppvokst i Portland i Oregon. Han studerte ved Southern Oregon University i Ashland i Oregon, hvor han ble uteksaminert med graden Bachelor of Fine Arts, og han opptrådte to ganger ved Oregon Shakespeare Festival. I 2000 flyttet han til Los Angeles, der han ble gjenforent med agenten sin fra Portland, Rachelle Ryan, som i dag er manager i Los Angeles.


== Skuespillerkarriere ==
Moore begynte karrieren sin ved å spille i en rekke reklamefilmer som ble sendt nasjonalt i USA, blant annet for eBay, Best Buy og McDonald's. Han hadde også roller i filmer som ble sendt internasjonalt for bl.a. Siemens' mobiltelefoner og XELIBRI.
Moore har deltatt i en rekke TV-serier, blant annet CSI, Seks fot under, Angel, House M.D. og Bones. Hans første store rolle i en spillefilm var som Owen i Kanonball. I 2008 hadde han en hovedrolle i komedien The Hottie and the Nottie sammen med Paris Hilton, og i 2009 spilte han forskere Norm Spellman i Avatar regissert av James Cameron.


== Filmografi ==


== Referanser ==


== Eksterne lenker ==
(en) Joel David Moore på Internet Movie Database 
(sv) Joel David Moore i Svensk Filmdatabas 
(da) Joel David Moore på Filmdatabasen 
(da) Joel David Moore på Scope 
(da) Joel David Moore på Scope 
(fr) Joel David Moore på Allociné 
(en) Joel David Moore på AllMovie 
(en) Joel David Moore hos Turner Classic Movies 
(en) Joel David Moore hos Rotten Tomatoes 
(en) Joel David Moore hos The Movie Database
Det flerspråklige bibliotek

Det flerspråklige bibliotek (DFB) er et kompetansesenter for flerkulturelle bibliotektjenester og rådgivere for bibliotek, og en del av Nasjonalbiblioteket.
DFB kjøper inn og låner ut bøker, lydbøker, film og musikk på mange språk. Disse språkene er: Albansk, amharisk, arabisk, bosnisk, burmesisk, dari, engelsk, finsk, fransk, hausa, hindi, joruba, kinesisk, kroatisk, kurdisk, litauisk, nederlandsk, oromo, panjabi, pashto, persisk, polsk, portugisisk, rumensk, russisk, serbisk, shona, somali, spansk, swahili, tagalog, tamil, thai, tigrinja, tsjetsjensk, tyrkisk, twi, ungarsk, urdu og vietnamesisk.


== Historie og bakgrunn ==
Da arbeidsinnvandringen til Norge skjøt fart på slutten av 1960-tallet, var Deichmanske bibliotek tidlig ute med å fange opp behovene til de mange innvandrerne i hovedstaden. Det var hovedsakelig pakistanere som kom til Norge på denne tiden, og de første bøkene på urdu ble kjøpt inn av biblioteket tidlig på 1970-tallet. Etterhvert kom det andre grupper til Norge. Dette førte til etterspørsel etter bøker på språk som arabisk og tyrkisk.
Bibliotek i andre deler av Norge merket også en økning i etterspørselen etter bøker på flere språk. Deichmanske bibliotek ble derfor tillagt et nasjonalt ansvar for det flerspråklige tilbudet, og fra 1975 har Staten ved Kulturdepartementet bevilget et årlig beløp til virksomheten.
Tilbudet ble raskt populært, og kravene til kompetanse samt økt arbeidsmengde tvang fram nye måter å organisere virksomheten på. I 1983 opprettet Deichmanske bibliotek Avdeling for innvandrerlitteratur. I 1996 skiftet avdelingen navn til Det flerspråklige bibliotek og ble lansert som nasjonalt kompetansebibliotek av Statens bibliotektilsyn (senere ABM-utvikling).
Det flerspråklige bibliotek har tre hovedfunksjoner:

Kompetanse- og veiledningsenter for flerkulturelle bibliotektjenester med vekt på tjenester til asylsøkere, innvandrere og flyktninger.
Innkjøps- og katalogavdeling for litteratur og andre medier på mange språk.
Nasjonal fjernlånsentral for litteratur og andre medier til asylsøkere, flyktninger og innvandrere.Det flerspråklige biblioteks målgrupper:

Fylkes-, folke- og skolebibliotekene, samt andre offentlige institusjoner som sykehusbibliotek og fengselsbibliotek.
Pedagogisk personale i barnehager og utdanningsinstitusjoner.
Personer som har DFBs språk som morsmål, samt andre som vil lære språk.


== Forlagsvirksomhet ==
Det flerspråklige bibliotek har eneretten i Norge til å oversette og utgi bøker fra det britiske forlaget Mantra Lingua. Bøkene er tospråklige barnebøker med tekst på norsk (bokmål) og parallelløpende tekst på arabisk, kurdisk, persisk, somali og urdu. Det er utgitt 5 bøker:

Ali Baba og de førti røverne
Beowulf
Den virvlende hijab
Den lille røde høna og hvetekornene
En reise gjennom islamsk kunst


== Referanser ==


== Eksterne lenker ==
Offisielt nettsted
Søk i Det flerspråklige biblioteks kataloger
Serritermitidae

Serritermitidae er en gruppe (familie) av insekter som tilhører underordenen termitter. Familien omfatter bare noen få arter, som lever i Sør-Amerika.


== Utseende ==
Disse termittene ligner mye på familien Rhinotermitidae, som de er beslektet med. De kan kjennes på at soldatenes kjever er kraftig tannede på innersiden.
Hos alle stadier er mandiblene påfallende spisse. De flygende stadiene har forvinger med bare én lengdeåre, litt foran midten av vingen. Fra denne går det ut tallrike skrå-årer til vingens bakkant.


== Levevis ==
Tuene ligger i eller på bakken. I levevis ligner den mye på familien Rhinotermitidae. Serritermes serrifer lever i veggene til tuene av termitter i slekten Cornitermes (Termitidae).


== Utbredelse ==
Serritermes serresi er kjent fra delstatene Minas Gerais og Mato Grosso i Brasil. De to Glossotermes-artene er også bare kjent fra Amazonas-området i Brasil.


== Systematisk inndeling ==

Ekte insekter (Ectognatha)
Dicondylia
Vingede insekter (Pterygota)
Neoptera («nyvinger»)
Overorden Dictyoptera
Orden Kakerlakker (Blattodea)
Underorden Termitter (Isoptera)
Familie Serritermitidae
Slekten Glossotermes Emerson, 1950 – to arter, Brasil
Glossotermes oculatus Emerson, 1950
Glossotermes sulcatus Cancello & De Souza, 2004
Serritermes serrifer Holmgren, 1911


== Kilder ==
Cancello, E.M. og de Souza, O. (2004) A New Species of Glossotermes (Isoptera): Reappraisal of the Generic Status with Transfer from the Rhinotermitidae to the Serritermitidae. Socibiology 44(3): 1-19. [1]


== Eksterne lenker ==
(en) Serritermitidae i Global Biodiversity Information Facility 
(en) Serritermitidae hos NCBI 
Serritermitidae – detaljert informasjon på Wikispecies 
Bildegalleri over nordamerikanske arter
Tree of Life: Serritermitidae Med flotte bilder.
Norsk Entomologisk forening
MiNensemblet

MiNensemblet er Musikk i Nordlands profesjonelle kammermusikkgruppe, som består av en strykekvartett, en blåsekvintett, kontrabass og piano. Ensemblet ble dannet i 1992, og er stasjonert i Narvik.
MiNensemblet er en del av Landsdelsmusikerordningen i Nord-Norge som feiret 30-årsjubileum i 2009. Ensemblet har helt siden starten holdt en særlig høy profil for å fremme samtidsmusikk. De har samarbeidet nært med mange komponister og jevnlig bestilt verk av disse. De siste årene har fremføring av tidlig musikk på periodiske instrumenter, deriblant ensemblets eget hammerklaver, også vært et satsingsområde. Konsertserien Mest Mozart ble startet av daværende kunstnerisk leder, fiolinisten Arvid Engegård. De senere årene har ensemblet spilt inn flere CD-er og har samarbeidet med  artister som Bjørn Andor Drage, Arvid Engegård, Ole Paus, Arve Tellefsen, Mary Utiger og Bobby McFerrin. Kunstnerisk leder nå er hornisten Jonathan Williams.


== Utgivelser ==
Wolf-Ferrari, Schönberg/Strauss, Bloch, Marco Polo (1997)
Arctic Contrasts, Euridice (2000)
Party Music, Euridice (2004)
Olebullshits, Euridice (2006)


== Eksterne lenker ==
Om MiNensemblet
Volden skole

Volden skole kan vise til:

Volden skole (Tønsberg) i Tønsberg i Vestfold
Volden skole (Verdal) i  Verdal i Nord-Trøndelag
Vinnes skule

Vinnes skule kan vise til:

Vinnes skule (Austevoll) (nedlagt) i Austevoll i Hordaland
Vinnes skule (Fusa) i  Fusa i Hordaland
Karlstadgata borettslag

Karlstadgata borettslag er et borettslag i bydelen Grünerløkka i Oslo. Det har 64 andelsleiligheter fordelt på tre bygninger. Borettslaget ble dannet i 1981 og bygningene ferdigstilt i 1984.
Termitidae

Termitidae er en gruppe (familie) av insekter som tilhører underordenen termitter. Familien er den mest artsrike av termittfamiliene med tallrike arter i tropene. Dette blir regnet som de mest utviklede og mest typiske termittene.


== Utseende ==
Arbeiderne er små (mindre enn 5 mm), hvite, blinde insekter. De kjønnede individene er mye større, sylindriske, gulbrune eller mørke. Hodet er rundet med små, men markerte fasettøyne. Når de svermer, har de store, avlange vinger med tett årenett, men dise faller snart av. Dronningene er store (opptil 10 cm lange) og pølseformede, bakkroppen enormt oppsvulmet. De er helt avhengige av å fores og stelles av arbeidere. Soldatene er middelsstore, blinde, med sterkt forstørrede hoder, gjerne med kraftige, skarpe kjever. Hos undergruppen Nasutitermitinae er hodet omdannet til en kjemikaliesprøyte med en dyse foran som de kan sprute etsende kjemikalier ut fra.


== Levevis ==
Temitidae bygger, store, opptil 8 meter høye tuer. Disse termittene har en skarp kaste-inndeling. De store dronningene er av de mest fruktbare individene i dyreriket, én dronning kan legge over 10 millioner egg i løpet av et år. Disse termittene bygger ofte tunneler av jord slik at arbeiderne kan vandre mellom tuen og matkildene uten å komme ut i dagslys. Artene i gruppen Macrotermitinae dyrker sopp inne i tuene sine, i likhet med mange maur.


== Utbredelse ==
Familien er i hovedsak utbredt i tropene, med særlig mange arter i Afrika. De finnes også på de andre kontinentene. Ingen arter er naturlig forekommende i Europa, men det finnes én art på Kanariøyene.


== Systematisk inndeling ==

Ekte insekter (Ectognatha)
Dicondylia
Vingede insekter (Pterygota)
Neoptera («nyvinger»)
Overorden Dictyoptera
Orden Kakerlakker (Blattodea)
Underorden Termitter (Isoptera)
Familie Termitidae
Underfamilien Apicotermitinae
Underfamilien Macrotermitinae – soppdyrkende termitter
Underfamilien Nasutitermitinae – soldatenes hode omdannet til kjemikaliesprøyte. Neppe en monofyletisk gruppe
Nasutitermes canariensis (Lamb, 1980) (= Eutermes canariensis) - finnes på Kanariøyene
Underfamilien Termitinae – neppe en monofyletisk gruppe, svært artsrik
Foraminitermes-gruppen
Amitermes-gruppen
Cubitermes-gruppen
Termes-gruppen
Slekten Sphaerotermes – usikker plassering


== Kilder ==


== Eksterne lenker ==
(en) Termitidae i Encyclopedia of Life 
(en) Termitidae i Global Biodiversity Information Facility 
(en) Termitidae hos Fauna Europaea 
(en) Termitidae hos Fossilworks 
(en) Termitidae hos ITIS 
(en) Termitidae hos NCBI 
(en) Kategori:Termitidae – bilder, video eller lyd på Wikimedia Commons 
Termitidae – detaljert informasjon på Wikispecies 
Bildegalleri over nordamerikanske arter
Tree of Life: Termitidae Med flotte bilder.
Norsk Entomologisk forening
Volvoverken i Kalmar

Volvoverken i Kalmar ble innviet i 1974 og lagt ned i 1994. Fabrikken ble bygget som en konsekvens av den planlagte nedleggingen av Kalmar Verkstad, som på begynnelsen av 1970-tallet var eiet av Statsföretag. Kalmar kommune solgte landområdet fabrikken ble bygget på for 1 krone. En helt ny, etter den tid meget moderne, monteringsfabrikk for Volvos personbiler ble bygd med omtrent 1000. 
Fabrikken i Kalmar bygde innledningsvis kun luksusmodellene 264, 760 og 960, men etterhvert også standardmodellene 740 og 940.
Ved Volvoverken i Kalmar eksisterte ikke de tradisjonelle samlebåndene. Istedenfor ble bilene transportert på selvstendige batteridrevne vogner som ble styrt av spor i gulvet. Fabrikken var meget lys med store vindusflater, som dessverre forårsaket overoppheting i lokalene. De ansatte ble delt opp i mindre grupper som hadde mulighet til å påvirke arbeidsfordelingen innen sin egen gruppe.
Volvoverken i Kalmar var den fabrikk som kom best ut med hensyn til kvalitet og fravær sammenlignet med anleggene i Gent og Torslanda. Derimot var fabrikken dyrere å bygge enn et konvensjonelt anlegg og fabrikkens produktivitet var betydelig lavere enn i Torslandaverken.Da fabrikken ble stengt i 1994 hadde totalt 482 739 biler blitt produsert.


== Referanser ==
Viberg skole

Viberg skole kan vise til:

Viberg skole (Eidsvoll) i Eidsvoll i Akershus
Viberg skole (Østre Toten) i  Østre Toten i Oppland
Viberg ungdomsskole i Eidsvoll i Akershus
Matthew Laborteaux

Matthew Laborteaux (født 8. desember 1966 i Los Angeles i California) er en amerikansk skuespiller fra fjernsyn og film.
Laborteaux er trolig mest kjent som «Albert Quinn Ingalls» i Huset på prærien (1974–1983). Han spilte Albert fra 1978-1982. Han hadde en liten rolle i sesong 3 og en i sesong 4, men kom til Ingalls i sesong 5. Broren Patrick Labyorteaux spilte også i Huset på prærien. Laborteaux spilte også i den kortlevende fjernsynsserien Whiz Kids.
Laborteaux er trolig mest kjent for filmrollen som Paul Conway i Wes Cravens film Deadly friend fra 1986. 


== Utvalgt filmografi ==
Amazing Stories: Book Five (1992) (V)
The Last to Go (1991) (V)
Deadly Friend (1986)
Shattered Spirits (1986)
Little House: Look Back to Yesterday (1983) (TV)
Whiz Kids (1983–1984)
King of the Gypsies (1978)
Tarantulas: The Deadly Cargo (1977) (TV)
The Red Hand Gang (1977)
A Circle of Children (1977) (TV)
A Woman Under the Influence (1974)


== Referanser ==


== Eksterne lenker ==
(en) Matthew Laborteaux på Internet Movie Database 
(sv) Matthew Laborteaux i Svensk Filmdatabas 
(fr) Matthew Laborteaux på Allociné 
(en) Matthew Laborteaux på AllMovie 
(en) Matthew Laborteaux hos The Movie Database 
(en) Matthew Laborteaux hos Behind The Voice Actors
Termopsidae

Termopsidae er en gruppe (familie) av insekter som tilhører underordenen termitter. 


== Utseende ==
Store (opptil 25 mm lange) termitter.


== Levevis ==
Termopsidae lever av fuktig og råtten, død ved, gjerne i skog. Disse termittene har vanligvis en nokså fleksibel utvikling, og et individ kan utvikle seg i flere retninger. Dronningene er ikke like fruktbare som hos enkelte andre termitter, og legger maksimalt 30 egg per dag. Koloniene er heller ikke svært store, opptil ca. 10 000 individer.


== Utbredelse ==
Familien finnes i de fleste verdensdeler, men ikke i Europa.


== Fossile arter ==
Det er beskrevet 8 fossile slekter i denne familien, de eldste tilbake til tidlig kritt.


== Systematisk inndeling ==
Termopsidae ble tidligere regnet til familien Hodotermitidae.

Ekte insekter (Ectognatha)
Dicondylia
Vingede insekter (Pterygota)
Neoptera («nyvinger»)
Overorden Dictyoptera
Orden kakerlakker [Blattodea)
Underorden termitter (Isoptera)
Familie Termopsidae
Underfamilie Termopsinae
Slekten Archotermopsis
Slekten Hodotermopsis
Slekten Zootermopsis
Underfamilie Poroterminae
Slekten Porotermes
Underfamilie Stoloterminae
Slekten Stolotermes


== Eksterne lenker ==
(en) Termopsidae i Encyclopedia of Life 
(en) Termopsidae i Global Biodiversity Information Facility 
(en) Termopsidae hos Fossilworks 
(en) Termopsidae hos ITIS 
(en) Termopsidae hos NCBI 
(en) Kategori:Termopsidae – bilder, video eller lyd på Wikimedia Commons 
Termopsidae – detaljert informasjon på Wikispecies 
Bildegalleri over nordamerikanske arter
Tree of Life: Rhinotermitidae Med flotte bilder.
Norsk Entomologisk forening
Der fröhliche Wanderer

«Der fröhliche Wanderer» eller «Mein Vater ist ein Wandersmann» er en tysk populærmusikksang av Friedrich-Wilhelm Möller, som skrev den kort tid etter den andre verdenskrig. Den blir ofte feilaktig tatt for å være en tysk folkesang, men er altså en originalkomposisjon. Teksten ble skrevet av Florenz Friedrich Sigismund på begynnelsen av 1800-tallet.
Hans søster, Edith Möller, dirigerte et lite amatørbarne- og ungdomskor i Schaumburg, Nord-Tyskland, Schaumbürger Märchensanger.
I 1953 overførte BBC radio korets vinteropptreden i Llangollen International Eisteddfod, en årlig kunstfestival i Nordøst-Wales. Sendingen gjorde dette glade ekstranummeret til en øyeblikkelig hit.
Amatørkoret, hvor flere av originalmedlemmene var blitt foreldreløse under den andre verdenskrig, ble et usannsynlig internasjonalt fenomen i de følgende årene. Koret opptrådte på tallrike internasjonale turnéer under navnet Obernkirchen Children's Choir med opptredener på TV-shows, slik som The Ed Sullivan Show, 29. november 1964 og 11. desember 1966.
Die Isaspatzen, Herbert Beckh und das Tanzorkester des Bayerischen Rundfunks spilte også inn en tysk versjon. Det ble gjort i München 16. juni 1954 og utgitt av Electrola Records med katalognummer EG 8082. I Norge ble den utgitt på His Master's Voice A.L. 3463.
Sangens tyske originaltekst har blitt oversatt til flere språk, og den har siden blitt en korklassiker. På engelsk bærer den tittelen «The Happy Wanderer». Den engelske teksten er skrevet av Antonia Ridge. Milton DeLugg har skrevet et berømt arrangement, og han har noen ganger feilaktig blitt kreditert som komponist av sangen.
The Skyliners har også spilt inn sangen. I Norge ble den utgitt på 78-platen Harmoni 607.
Gunnar Wersén har skrvet en svensk tekst. Den svenske tittelen er «Den glada vandraren». Jens Book-Jenssen, Egil Monn-Iversens orkester har spilt den inn. Sangen ble utgitt på 78-platen Cupol 4856.


== Norsk versjon ==
Jacob Hjelte skrev en norsk tekst. Den norske tittelen er «Den glade vandrer».


=== Innspillinger ===
Arrangør for Søstrene Bjørklunds versjon var Frank Ottersen.


== Listeplassering ==
22. februar 1954 entret versjonen med Obernkirchen Children's Choir den britiske singlelisten og lå på listen - som kun var Top 12 på tiden - i 25 ikke-sammenhengende uker med nummer to som beste plassering.


== Referanser ==